b'\n_START_ARTICLE_\nKomarjeva nedelja\n_START_PARAGRAPH_\nKomarjeva nedelja je tradicionalna prireditev, ki poteka enkrat letno pred cerkvijo svetega Jerneja (Stara cerkev) v Ljubljani. Ime prireditve izhaja iz lokalnega ljudskega poimenovanja koledarske nedelje, ki neposredno sledi godu svetega Jerneja (24. avgust), zavetnika Stare cerkve v spodnji \xc5\xa0i\xc5\xa1ki. Ob praznovanju komarjeve nedelje se pred cerkvijo zberejo prodajalci izdelkov doma\xc4\x8de obrti, doma\xc4\x8dih prehrambenih izdelkov, ljudje prikazujejo razli\xc4\x8dne ro\xc4\x8dne spretnosti, spremljajo jih nastopi glasbenikov (pevski zbori, pihalne godbe, itd.)'